་བརྒྱ་རྩ་བརྒྱད་སྤངས་པ་དང་དུས་མཉམ་པ་ཁོ་ནར་རྟོག་པ་དེ་དག་་་་་
གིས་བསྡུས་པའི་ཉོན་མོངས་པ་བརྒྱ་རྩ་བརྒྱད་སྤངས་པས་སོ། །སྒོམ་སྤང་
ཤེས་སྒྲིབ་སྤངས་པ་དང་དུས་མཉམ་དུ་སྒོམ་སྤང་ཉོན་སྒྲིབ་སྤངས་པ་ལ་ཡང་་་
བཤད་དུ་རུང་མོད་ཀྱི། འགྲེལ་ཆེན་གྱི་སྐབས་གཞན་ནས་བཤད་པ་ལྟར་ན།
ཤེས་སྒྲིབ་རྟོག་པ་མངོན་གྱུར་དང་ས་བོན་དུས་མཉམ་དུ་སྤངས་པར་བཞེད་་་་
པ་ལ་གསལ་ཞིང་། ས་བརྒྱད་པ་ཡན་ཆད་དུ། ཤེས་སྒྲིབ་མངོན་གྱུར་མི་འབྱུང་
ཡང་དེ་ལྟར་བཤད་པ་ལ་འགལ་བ་མེད་དོ། །གཉིས་པ་རྩ་བ་ནི། ཐེག་པ་
གསུམ་གྱི་སྤངས་རྟོགས་ཀྱི་འབྲས་བུ་མཆོག་གིས་མཛེས་ཤིང་སྤ་བ་ཡིས་སྒོམ་་་་
ལམ་ཆེན་པོའི་ཆེན་པོ་ལ་གནས་པའི་སེམས་དཔའ་ཆེན་པོ་དེ་ལ་ནི་ཆོས་ཅན།
རྒྱ་མཚོ་ཆེ་ལ་ཆུ་བོ་བཞིན་དུ་རྣམ་པ་ཀུན་ཏུ་འགྲོ་བ་ཡི་གནས་སྐབས་དང་་་་་་་
མཐར་ཐུག་གི་བདེ་བ་སྒྲུབ་པར་བྱེད་པའི་ཐེག་པ་གསུམ་གྱི་ཡོན་ཏན་ཕུན་་་་་་
སུམ་ཚོགས་པ་ཀུན་རྣམ་པ་ཀུན་ཏུ་སྟེན་པར་བྱེད་དེ། ལུས་ལ་འཚེ་བར་བྱེད་
པས་ཡམས་ནད་དང་འདྲ་བའི་རྟོག་པ་སྒོམ་སྤང་ཆུང་ངུའི་ཆུང་ངུས་བསྡུས་་་་
པ་ལ་སོགས་པ་འདི་རྣམས་ཟད་ནས་ནི། ཡོན་ཏན་དེ་དག་བསྟེན་པ་ལ་འགལ་
རྐྱེན་མེད་ཅིང་མཐུན་རྐྱེན་ཚང་བའི་ཕྱིར། དཔེར་ན་ནད་པ་ནད་ལས་གྲོལ་ཏེ་
ཡུན་རིང་( ༣༠༠བ) ལོན་ནས་དགའ་བས་དབུགས་ཕྱིན་པ་ཐོབ་པ་ལྟར་རོ། །
གསུམ་པ་འགྲེལ་པ་ནི། བྱང་ཆུབ་སེམས་དཔའ་སྒོམ་པའི་ལམ་ཆེན་པོའི་ཆེན་
པོ་ལ་གནས་པ་ཐེག་པ་གསུམ་གྱི་སྤངས་རྟོགས་ཀྱི་འབྲས་བུ་རབ་ཀྱི་མཐར་་་་་་
ཕྱིན་པ་ཐོབ་པ་ཡོན་ཏན་དེ་དག་གིས་མཛེས་པར་གྱུར་པ་ཆོས་ཅན། ཁྱོད་ལ་
སྙིང་རྗེའི་གཞན་གྱི་དབང་དུ་གྱུར་པས་རྣམ་པ་ཐམས་ཅད་དུ་འགྲོ་བའི་་་་་་་་
གནས་སྐབས་དང་མཐར་ཐུག་གི་བདེ་བ་བསྐྱེད་པར་མཁས་པའི་ཡོན་ཏན་་་་་
ཕུན་སུམ་ཚོགས་པ་ཐེག་པ་གསུམ་གྱིས་བསྡུས་པ་ཐམས་ཅད་རྣམ་པ་ཐམས་་་་
ཅད་དུ་སྔོན་དུ་བསུ་ཞིང་འོང་བའི་རྣམ་པས་སྟེན་པར་བྱེད་དོ། །བསྐལ་པ་
-517-

རྒྱལ་ཚབ་རྗེའི་གསུང་འབུམ། ༼ཁ༽
གྲངས་མེད་དུ་མར་སྒོམ་པའི་ལམ་ལ་གོམས་པས་གཟུང་འཛིན་གྱི་རྣམ་པར་་་་
རྟོག་པའི་རིགས་བཞི་པོ་འཚེ་བར་བྱེད་པ་ཉིད་ཀྱིས་ཡམས་ཀྱི་ནད་དུ་གྱུར་པ་་
འདི་རྣམས་ཟད་ནས་ཡོན་ཏན་རྫོགས་པའི་མཐུན་རྐྱེན་ཚང་ཞིང་འགལ་རྐྱེན་་
གྱི་གེགས་བྱེད་པ་མེད་པས་སོ། །དཔེར་ན་ནད་པ་རིམས་ནད་བྱང་སྟེ་ཡུན་
རིང་དུ་ལོན་ནས་དགའ་བས་དབུགས་ཕྱིན་པ་ཐོབ་པ་བཞིན་དུའོ། །ཡོན་ཏན་
ངང་གིས་འདུ་བའི་དཔེ་ནི། རྒྱ་མཚོ་ཆེན་པོ་ལ་ཆུ་བོ་བཞི་དག་ངང་གིས་འདུ་
བ་བཞིན་དུའོ། །བཞི་པ་བར་ཆད་མེད་པའི་རྩེ་སྦྱོར་ལ་གཉིས། དངོས་དང་།
ལོག་རྟོག་བསལ་བའོ། །དང་པོ་ལ་གཉིས། བསོད་ནམས་མང་པོས་མཚོན་ཏེ་
བསྟན་པ་དང་། དམིགས་རྣམ་བཤད་པའོ། །དང་པོ་ལ་གསུམ་གྱི་དང་པོ་
མཚམས་སྦྱར་བ་ནི། སྒོམ་པའི་ལམ་གྱི་རྩེ་མོ་བཤད་པའི་རྗེས་ལ་བར་ཆད་མེད་
པའི་ཏིང་ངེ་འཛིན་འཆད་དོ། །རྩེ་མོ་འདི་ཉིད་སངས་རྒྱས་ཀྱི་བར་ཆད་མེད་
པའི་ལམ་ཡིན་པས་སོ། །སྒོམ་ལམ་རྩེ་མོ་སྤྱི་དང་། བར་ཆད་མེད་རྩེ་དེའི་ཁྱད་
པར་ལ་བཤད་( ༣༠༡ན) པའམ། ཡང་ན་སྒོམ་ལམ་རྩེ་མོའི་སྐབས་ནས་བཤད་
པ་རྣམས་ནི་རྟོག་པའི་ས་བོན་དང་བཅས་པ་ཡིན་ལ། བར་ཆད་མེད་རྩེའི་དུས་
ན་ས་བོན་ཅུང་ཟད་ཀྱང་མེད་པས་ཁྱད་པར་ཤིན་ཏུ་ཆེའོ། །གཉིས་པ་རྩ་བ་ནི།
རྒྱུན་གྱི་ཐ་མའི་བར་ཆད་མེད་པའི་ཏིང་ངེ་འཛིན་དེ་ནི་ཆོས་ཅན། བར་ཆད་
མེད་པའི་རྩེ་སྦྱོར་ཡིན་ཏེ། རྣམ་པ་ཀུན་མཁྱེན་པ་ཉིད་ཀྱི་རང་བཞིན་སངས་
རྒྱས་ཉིད་ཀྱི་བར་ཆད་མེད་པའི་དངོས་རྒྱུ་མཐར་ཐུག་པ་ཡིན་པའི་ཕྱིར། བར་
ཆད་མེད་རྩེ་མདོ་ལས་དེའི་འབྲས་བུ་བསོད་ནམས་མང་པོ་ཉིད་ཀྱི་སྒོ་ནས་་་་་་
མཚོན་ཏེ་བསྟན་པ་ཡིན་ཏེ། སྟོང་གསུམ་གྱི་སྐྱེ་བོ་ཉན་ཐོས་ནས་བྱང་ཆུབ་
སེམས་དཔའི་སྐྱོན་མེད་པས་དང་པོ་ལ་བཀོད་པའི་དགེ་བ་རྣམས་བསོད་་་་་་་་་
ནམས་ཆེ་བ་དཔེར་མཛད་ནས་དེ་བས་བར་ཆད་མེད་རྩེའི་འབྲས་བུ་སངས་་་་
རྒྱས་བསོད་ནམས་མང་པོ་ཉིད་ཀྱིས་ནི་མཚོན་ནས་བསྟན་པའི་ཕྱིར། དངོས་

-518-

མངོན་རྟོགས་རྒྱན་གྱི་འགྲེལ་པ་དོན་གསལ་བའི་རྣམ་བཤད་སྙིང་པོའི་རྒྱན།
འབྲས་བསོད་ནམས་མང་བས་དངོས་རྒྱུ་བསོད་ནམས་མང་བར་མཚོན་པའོ། །
གསུམ་པ་འགྲེལ་པ་ནི། བར་ཆད་མེད་པའི་རྩེ་མོ་མདོ་ལས་རང་གི་འབྲས་བུ་
བསོད་ནམས་མང་བས་མཚོན་ཏེ་བསྟན་པ་ཡིན་ཏེ། འགའ་ཞིག་གིས་སྟོང་
གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་ཀྱི་སེམས་ཅན་རྣམས་ཉན་ཐོས་
དང་རང་སངས་རྒྱས་དང་བྱང་ཆུབ་སེམས་དཔའི་སྐྱོན་མེད་པ་ས་དང་པོ་ལ་་་
བཀོད་ནས་བསོད་ནམས་བསྐྱེད་པ་གང་ཡིན་པ་དེ་བསོད་ནམས་མང་བ་་་་་་་་
དཔེར་མཛད་ནས་དེ་བས་བར་ཆད་མེད་རྩེའི་དངོས་འབྲས་སངས་རྒྱས་ཁྱད་་
པར་དུ་འཕགས་པར་བསོད་ནམས་མང་བ་ཉིད་ཀྱིས་མཚོན་ནས་བསྟན་པའི་་
ཕྱིར། བར་ཆད་མེད་( ༣༠༡༠) རྩེའི་དངོས་འབྲས་སངས་རྒྱས་བསོད་ནམས་
མང་སྟེ། རྣམ་པ་ཐམས་ཅད་མཁྱེན་པ་ཉིད་གང་ཡིན་པ་དེ་བར་ཆད་མེད་རྩེའི་
དངོས་འབྲས་སུ་གྱུར་པའི་སངས་རྒྱས་ཉིད་ཡིན་པས་སོ།
།རྒྱུན་མཐའི་བར་
ཆད་མེད་པའི་ཏིང་ངེ་འཛིན་གང་ཡིན་པ་དེ་ནི་ཆོས་ཅན། འདིར་བར་ཆད་
མེད་པའི་ཏིང་ངེ་འཛིན་ཅེས་བྱ་སྟེ། ཡང་དག་པར་རྫོགས་པའི་སངས་རྒྱས་
ཉིད་འཐོབ་པའི་སྦྱོར་བ་མཐར་ཐུག་ཡིན་པའི་ཕྱིར། གཉིས་པ་ལ། དྲི་བ་དང་།
ལན་གཉིས་ཀྱི་དང་པོ་ནི། བར་ཆད་མེད་རྩེ་དེའི་དམིགས་པ་ཞེས་སོ། །ལན་ལ་
གཉིས་ཀྱི་དང་པོ་རྩ་བ་ནི། བདེན་པའི་དངོས་མེད་སྒྱུ་མ་ལྟ་བུའི་ཆོས་ཐམས་
ཅད་ཆོས་ཅན། བར་ཆད་མེད་རྩེ་འདིའི་དམིགས་པ་ཡིན་ཏེ།
འདིའི་སྒྲོ་

བའི་ལམ་གྱིས་བསྡུས་པའི་དྲན་པ་ཐེག་ཆེན་སེམས་བསྐྱེད་ཆོས་ཅན།
བར་
འདོགས་གཅད་པར་བྱ་བའི་གཞི་ཡིན་པའི་ཕྱིར། ས་བཅུ་རྒྱུན་མཐའི་སྦྱོར་
ཆད་མེད་རྩེའི་བདག་པོའི་རྐྱེན་ཡིན་པར་བཞེད་དེ། དེ་སྐྱེད་པ་ལ་རང་དབང་
དུ་གྱུར་པའི་རྐྱེན་ཡིན་པའི་ཕྱིར། བར་ཆད་མེད་རྩེ་ཆོས་ཅན། རང་བཞིན་
གྱིས་ཞི་བ་ཉིད་ཀྱི་རྣམ་པ་ཅན་ཡིན་ཏེ། ཆོས་ཐམས་ཅད་བདེན་སྟོང་དུ་མངོན་
སུམ་དུ་རྟོགས་པའི་ཕྱིར། བར་ཆད་མེད་རྩེའི་དམིགས་རྣམ་གྱི་གནས་འདི་
-519-

རྒྱལ་ཚབ་རྗེའི་གསུང་འབུམ། ༼༽
ཤིན་ཏུ་ཟབ་པ་ཡིན་ཏེ། དམིགས་རྣམ་འདི་ལ་ནི་བདེན་གཉིས་འགལ་བར་
རབ་ཏུ་སྨྲ་བ་རྣམས་གཅིག་ནས་གཅིག་ཏུ་བརྒྱུད་པ་དང་དམིགས་རྐྱེན་ཡིན་་་་
ན་བདེན་པར་གྲུབ་ལ། བདེན་པར་མེད་ན་དམིགས་རྐྱེན་དུ་འགལ་ལོ་ཞེས་
རྒོལ་བའི་ཕྱིར། མདོ་ནི། རབ་འབྱོར་རྣམ་མཁྱེན་ཉིད་ཀྱི་དམིགས་པ་ནི་དངོས་
པོ་མེད་པ་དང་། བདག་པོ་ནི་དྲན་པ། རྣམ་པ་ནི་ཞི་བ་དང་མཚན་
( ༣༠༢ན) ཉིད་མེད་པའོ། །ཞེས་སོ། །གསུམ་པ་འགྲེལ་པ་ལ། དངོས་དང་།
གནས་འདི་ཟབ་པར་བསྟན་པའོ། །དང་པོ་ནི། འདུས་བྱས་ཀྱི་ཆོས་རྣམས་
བར་ཆད་མེད་པའི་ཏིང་ངེ་འཛིན་འདིའི་དམིགས་པའི་རྐྱེན་ཡིན་ཏེ། དེས་
ཆོས་ཐམས་ཅད་བདེན་པའི་དངོས་པོ་མེད་པར་དམིགས་པ་ཡིན་པའི་ཕྱིར།
བདག་རྐྱེན་དང་རྣམ་པ་ནི་རྩ་བ་ལྟར་རོ། །གཉིས་པ་ནི། བདེན་གཉིས་
འགལ་བར་རབ་ཏུ་སྨྲ་བ་བདེན་གཉིས་ཀྱི་རྣམ་དབྱེའི་ཐབས་ལ་མཁས་པ་མ་་་
གཏོགས་པ་རྣམས་ཀྱི་ཀླན་ཀའི་རྒོལ་བ་བརྒྱུད་མར་འབྱུང་བའི་རྒྱུ་མཚན་ཡོད་
དེ། བར་ཆད་མེད་རྩེའི་དམིགས་རྣམ་གྱི་གནས་འདི་ལ་ནི་བདེན་པ་གཉིས་ཀྱི་
རྣམ་དབྱེ་ཤེས་དགོས་པས་གཏིང་དཔག་དཀའ་བའི་ཕྱིར། ཀླན་ཀའི་རྒོལ་བ་
བརྒྱུད་མར་འབྱུང་བ་བསྟན་པ་འདིས་ནི་བར་ཆད་མེད་རྩེ་འདིའི་དམིགས་་་་་
རྣམ་འདིའི་ཟབ་པ་ཉིད་བསྙད་དོ་སྙམ་དུ་དགོངས་པ་ཡིན་ནོ། །ཀླན་ཀ་བརྒྱུད་
མར་འབྱུང་བས་བདེན་གཉིས་ཀྱི་རྣམ་དབྱེ་ཤེས་པའི་ཐབས་ལ་མཁས་པས་་་་་
ཀླན་ཀ་དེ་དག་བསལ་བར་བྱ་བར་བསྟན་པའི་ཕྱིར། གཉིས་པ་ལ་གསུམ་གྱི་
དང་པོ་མཚམས་སྦྱར་བ་ནི། བར་ཆད་མེད་པའི་ཏིང་ངེ་འཛིན་གྱི་འོག་ཏུ་
བསལ་བྱ་ལོག་པར་རྟོག་པ་འཆད་པའི་རྒྱུ་མཚན་ཡོད་དེ། བདེན་གཉིས་
མངོན་སུམ་དུ་རྟོགས་པའི་བློའི་ནོར་ཅན་རྣམས་ཀྱིས་དང་པོར་ལོག་པར་རྟོག་
པ་ཇི་ལྟ་བུ་ཞིག་བསལ་བས་ཏིང་ངེ་འཛིན་དེ་བསྐྱེད་པར་བྱ་སྙམ་དུ་དོགས་པ་
གཅད་པའི་ཆེད་ཡིན་པའི་ཕྱིར། གཉིས་པ་རྩ་བ་ནི། རྣམ་པ་ཀུན་མཁྱེན་པ་
- 520

མངོན་རྟོགས་རྒྱན་གྱི་འགྲེལ་པ་དོན་གསལ་བའི་རྣམ་བཤད་སྙིང་པོའི་རྒྱན།
ཉིད་དང་། དེའི་རྒྱུ་བར་ཆད་མེད་རྩེའི་དམིགས་རྣམ་ལ་( ༣༠༢༠) བརྟེན་པ་
ཅན་བདེན་གཉིས་འགལ་བར་སྨྲ་བ་རྣམས་ཀྱི་ལོག་པར་རྟོག་པ་རྣམ་པ་བཅུ་་་
དྲུག་དག་ཏུ་བཞེད་དེ། ཡུལ་གྱི་སྒོ་ནས་བཅུ་དྲུག་ཏུ་བཞེད་པའི་ཕྱིར། བཅུ་
དྲུག་པོ་གང་ཞེ་ན། ལམ་སྒོམ་པའི་དམིགས་རྣམ་ལ་ལོག་པར་རྟོག་པ་གཉིས་
དང་། སྒོམ་པའི་འབྲས་བུ་ལ་ལོག་པར་རྟོག་པ་གཅིག་དང་། གཞིའི་གནས་
ལུགས་ཀུན་རྫོབ་དང་། དོན་དམ་བདེན་པ་མི་འཐད་པར་རྩོད་པ་གཉིས་དང་།
སྤྱོད་པ་མི་འཐད་པར་ཐལ་བ་གཅིག་དང་། སྤྱོད་པའི་རྟེན་སྐྱབས་འགྲོ་ཡུལ་
སྤྱོད་པའི་ཁྱད་པར་མི་
དང་བཅས་པ་མི་འཐད་པར་ཐལ་བ་གསུམ་དང་།
འཐད་པར་ཐལ་བ་གཅིག་དང་། མངོན་རྟོགས་དང་། དེའི་སྤང་བྱ་མི་འཐད་
པར་ཐལ་བ་གཉིས་དང་། ལམ་གྱི་ངོ་བོ་མི་འཐད་པར་ཐལ་བ་གཅིག་དང་།
སྤང་གཉེན་གྱི་དབྱེ་བ་མི་འཐད་པར་ཐལ་བ་གཅིག་དང་། བསྒོམ་བྱ་རང་སྤྱིའི་
མཚན་ཉིད་མི་འཐད་པར་ཐལ་བ་གཅིག་དང་། དེ་སྒོམ་པ་མི་འཐད་པར་ཐལ་
བ་གཅིག་གོ །མདོ་ནི། གསོལ་པ་བཅོམ་ལྡན་འདས་ཅི་ལགས། རྣམ་པ་ཐམས་
འོན་ཏེ་
ཅད་མཁྱེན་པ་ཉིད་འབའ་ཞིག་དངོས་པོ་མ་མཆིས་པ་ལགས་སམ།
གཟུགས་ཀྱང་དངོས་པོ་མ་མཆིས་པ་ལགས། ཞེས་སོགས་རྒྱ་ཆེར་གསུངས་སོ། །
གསུམ་པ་འགྲེལ་པ་ལ། བསལ་བྱ་ལོག་རྟོག་ངོས་བཟུང་བ་དང་།
དེ་བསལ་
ནས་བར་ཆད་མེད་པའི་རྩེ་སྦྱོར་བསྐྱེད་པར་གདམས་པའོ། །དང་པོ་ནི། སྐྱེ་བོ་
བྱང་ཆུབ་སེམས་དཔའི་བདེན་གཉིས་རྣམ་དབྱེའི་ཐབས་ལ་མཁས་པ་མི་ཤེས་་
པ་རབ་ཏུ་སྨྲ་བ་ཉིད་ཐམས་ཅད་ཀྱི་ལོག་པར་རྟོག་པ་སྔར་བཤད་པ་དེ་དག་་་་
ཆོས་ཅན། སུན་འབྱིན་ཡང་དག་གི་རྒྱུ་མ་ཡིན་ཏེ།
ལེགས་པར་བརྟགས་
( ༣༠༣ན)པ་ན་ཐེ་ཚོམ་གྱི་ངོ་བོ་ཉིད་ལས་མ་འདས་པའི་ཕྱིར། དེར་ཐལ། རྣམ་
མཁྱེན་གྱི་དམིགས་པ་ཡིན་པ་དང་། བདེན་པས་སྟོང་པ་མི་འགལ་བཞིན་དུ་
ཕན་ཚུན་འགལ་བའི་དོན་བསྒྲུབས་པས་རྣམ་མཁྱེན་གྱི་དམིགས་པ་དང་་་་་་་་་་་
521-

རྒྱལ་ཚབ་རྗེའི་གསུང་འབུམ། ༼༽
བདེན་སྟོང་གཞི་མཐུན་དུ་འདུ་བ་མི་འཐད་པར་བསམ་པ་ཉིད་ཀྱིས་ཕྱིན་ཅི་་་
ལོག་ཏུ་རྟོག་པའི་བློ་ཡིན་པའི་ཕྱིར། ལོག་པར་རྟོག་པ་བཅུ་དྲུག་གོ །རྣམ་
མཁྱེན་གྱི་དམིགས་པ་མི་འཐད་པ་སོགས་ཇི་སྐད་བཤད་པའི་ཡུལ་ཅན་ཉིད་་་་
ཀྱིས་བར་ཆད་མེད་རྩེ་དང་། རྣམ་པ་ཐམས་ཅད་མཁྱེན་པ་ཉིད་ཀྱི་དམིགས་
རྣམ་མི་འཐད་པ་སོགས་ཀྱི་རྟེན་ཅན་བཅུ་དྲུག་ཡོད་པའི་ཕྱིར། བཅུ་དྲུག་པོ་
གང་ཞེ་ན། དམིགས་པ་ལ་ལོག་པར་རྟོག་པ་ནི། བར་ཆད་མེད་རྩེ་དང་རྣམ་
མཁྱེན་གྱི་དམིགས་པ་འཐད་པ་མ་ཡིན་པར་ཐལ། འདུས་བྱས་དང་འདུས་མ་
བྱས་ཀྱི་ཁམས་དག་བདེན་པའི་དངོས་པོ་མེད་པ་ཉིད་ཀྱིས་སོ། །ཆོས་ཐམས་
ཅད་བློ་ལ་སྣང་བའི་དབང་གིས་བཞག་པ་མ་ཡིན་པར་ཡུལ་གྱི་སྡོད་ལུགས་ཀྱི་་
ངོས་ནས་གྲུབ་པ་བཀག་པ་ན། འདུས་བྱས་ལ་སོགས་པ་རང་གི་ངོས་ནས་
དམིགས་རྐྱེན་དུ་མི་འཐད་པར་མཐོང་ཞིང་། རང་གི་ངོས་ནས་དམིགས་རྐྱེན་
དུ་བཞག་པ་དང་། ཇི་སྐད་བཤད་པའི་བདེན་པའི་དོན་མི་ཁེགས་པར་མཐོང་
ནས་བདེན་གཉིས་འགལ་བར་འཛིན་པ་སྟེ། ཀུན་རྫོབ་རང་ལུགས་ལ་ཁས་
བླངས་པ་ན་བདེན་འཛིན་གྱི་དམིགས་གཏད་བྱ་ས་མེད་པར་མི་འགྱུར་བ་་་་་་་
དང་། དེ་ལྟར་སོང་བ་ན་ཀུན་རྫོབ་རང་ལུགས་ལ་ཁས་ལེན་པ་མི་བདེ་བ་
ཚོགས་གཉིས་ཀྱི་དམིགས་པ་ལ་ལོག་པར་རྟོག་པའོ། །འདི་ནི་དབུ་མ་པའི་དོན་
དམ་པའི་གནས་ཚོད་བཞག་པའི་ཁས་བླངས་( ༣༠༣༠) རྟགས་སུ་བཀོད་ནས་་་
ཀུན་རྫོབ་མི་འཐད་པར་རྩོད་པ་དོན་དམ་སྒོ་ཅན་གྱི་ཀླན་ཀ་ཡིན་ལ། རྟགས་
ལ་དོན་དམ་གྱི་ཁྱད་པར་དངོས་སུ་སྦྱར་ན་ཁྱབ་པ་མ་གྲུབ་པའི་ལན་དང་།
དངོས་སུ་མ་སྦྱར་ན་རྟགས་མ་གྲུབ་པའི་ལན་ཡིན་ལ། དེ་ལྟར་ན་རྟགས་ཀྱི་
སྒྲིག་མཚམས་ལ་ཁྱབ་པ་མ་གྲུབ་པ་ཡིན་ནོ། །རྣམ་པ་ལ་ལོག་པར་རྟོག་པ་ནི།
དམིགས་པའི་ངོ་བོ་ཉིད་སྤྲོས་བྲལ་དུ་ངེས་པར་བཟུང་བའི་རྣམ་པ་མི་འཐད་་་
པར་ཐལ། ཆོས་ཀུན་རྣམ་པ་ཐམས་ཅད་དུ་རང་བཞིན་མེད་པའི་ཕྱིར། འདི་

-522-

མངོན་རྟོགས་རྒྱན་གྱི་འགྲེལ་པ་དོན་གསལ་བའི་རྣམ་བཤད་སྙིང་པོའི་རྒྱན།
ཡང་དོན་དམ་སྒོ་ཅན་གྱི་ཀླན་ཀ་ཡིན་ཞིང་རྟགས་མ་གྲུབ་པའི་ལན་གདབ་་་་་་
པར་བྱ་ལ།
ཐ་སྙད་དུ་རྟགས་མ་གྲུབ་ཅེས་པའི་ལན་སྦྱོར་བ་ནི་མུན་སྤྲུལ་ཡིན་
ཏེ། རྟགས་བསྒྲིགས་པ་ན་ཁྱབ་པ་མེད་པར་འགྱུར་བས་སོ། །རྟགས་ལ་དོན་
དམ་གྱི་ཁྱད་པར་དངོས་སུ་སྦྱར་ནས་རྩོད་ན། ཁྱབ་པ་མ་གྲུབ་པའི་ལན་ནོ། །
ཁ་ཅིག་དོན་དམ་དུ་དེར་ཐལ་ཟེར་ན། འདོད། ཀུན་རྫོབ་ཏུ་དེར་ཐལ། དོན་
དམ་དུ་དེའི་ཕྱིར། ཟེར་ན་ཁྱབ་པ་མ་གྲུབ། ཀུན་རྫོབ་ཏུ་དེར་ཐལ། ཀུན་རྫོབ་
ཏུ་དེའི་ཕྱིར་ཟེར་ན། རྟགས་མ་གྲུབ་པའི་ལན་འདེབས་པ་ནི། བདེན་གཉིས་
ཀྱི་རྩོད་པ་ལ་མི་གཟོ་བའི་རྣམ་འགྱུར་རོ། །འབྲས་བུ་ལ་ལོག་པར་རྟོག་པ་ནི།
འབྲས་བུ་རྣམ་པ་ཐམས་ཅད་མཁྱེན་པ་ཉིད་ཀྱི་ཡེ་ཤེས་མི་འཐད་པར་ཐལ།
དངོས་པོ་དང་དངོས་པོ་མེད་པ་མི་དམིགས་པས་སོ། །བདེན་པ་གཉིས་ལ་ལོག་
པར་རྟོག་པ་གཉིས་ནི། གཟུགས་ལ་སོགས་པ་ཀུན་རྫོབ་ཏུ་ཡང་ཡོད་པ་མི་
འཐད་པར་ཐལ། བདེན་པས་སྟོང་པ་དེ་བཞིན་ཉིད་ཀྱི་ངོ་བོ་ཉིད་ཀྱིས་སོ། །
དོན་དམ་པའི་བདེན་པ་མི་འཐད་པར་ཐལ། ཆོས་ཐམས་ཅད་བདེན་པས་
སྟོང་པ་དེ་བཞིན་ཉིད་ཀྱིས་སོ། །དེ་( ༣༠༤ན) གཉིས་